section_heading: Partizan Zamet (1980. – 1990.)
paragraph_text: Godine 1980. Zamet više nije priznavao odluku o riječkoj kvalitetnoj piramidi donesenu 1968. da je Kvarner najbolji riječki rukometni klub. Borba oko vrha piramide trajala je dugo, od 1978. do 1982. godine, kada su Zamećani prisilili čelništvo Kvarnera (predsjednik Radomir Škorić) da popusti i prizna prednost Zameta, jer je na terenu bio uspješniji od Kvarnera. Uz potpisanu predaju Kvarner je dao Zametu njihova tri ponajbolja igrača: Borisa Škaru, Damira Čavlovića i Dragu Žiljka.